CELEX: 62012CA0090
Language: bg
Date: 2013-11-07 00:00:00
Title: Дело C-90/12: Решение на Съда (девети състав) от 7 ноември 2013 г. — Европейска комисия/Република Полша (Неизпълнение на задължения от държава членка — Въздушен транспорт — Споразумения относно въздухоплавателните услуги между държавите членки и трети страни — Задължение на държавите членки да разпределят правата на трафик между съответните въздушни превозвачи от Европейския съюз въз основа на недискриминационна и прозрачна процедура и да уведомят незабавно Комисията за тази процедура)

11.1.2014   
            
            
               BG
            
            
               Официален вестник на Европейския съюз
            
            
               C 9/7
            
         Решение на Съда (девети състав) от 7 ноември 2013 г. — Европейска комисия/Република Полша
   (Дело C-90/12) (1)
   
   (Неизпълнение на задължения от държава членка - Въздушен транспорт - Споразумения относно въздухоплавателните услуги между държавите членки и трети страни - Задължение на държавите членки да разпределят правата на трафик между съответните въздушни превозвачи от Европейския съюз въз основа на недискриминационна и прозрачна процедура и да уведомят незабавно Комисията за тази процедура)
   2014/C 9/09
   Език на производството: полски
   
      Страни
   
   
      Ищец: Европейска комисия (представители: K. Simonsson и M. Owsiany-Hornung)
   
      Ответник: Република Полша (представители: B. Majczyna и M. Szpunar)
   
      Предмет
   
   Неизпълнение на задължения от държава членка — Нарушение на членове 5 и 6 от Регламент (ЕО) № 847/2004 на Европейския парламент и на съвета от 29 април 2004 година за преговорите и прилагането на споразуменията относно въздухоплавателните услуги между държавите членки и трети страни (ОВ L 157, стр. 7; Специално издание на български език, 2007 г., глава 7, том 14, стр. 36) — Задължение на държавите членки да разпределят правата на трафик между съответните въздушни превозвачи от Общността въз основа на недискриминационна и прозрачна процедура и да уведомят незабавно Комисията за тази процедура.
   
      Диспозитив
   
   
               1.
            
            
               Като не е взела необходимите мерки, за да се съобрази с членове 5 и 6 от Регламент (ЕО) № 847/2004 на Европейския парламент и на Съвета от 29 април 2004 година за преговорите и прилагането на споразуменията относно въздухоплавателните услуги между държавите членки и трети страни, Република Полша не е изпълнила задълженията си по тези разпоредби.
            
         
               2.
            
            
               Осъжда Република Полша да заплати съдебните разноски.
            
         
      (1)  ОВ C 126, 28.4.2012 г.